Medens Mrs. Gaskell i sine hidtil offentliggjorte romaner havde tumlet med problemer og forhold, der mødte hende i hendes daglige liv, synes ideen til ''Sylvia’s Lovers'' ([[1863]]) at være kommet, til hende gennem læsning af Crabbes ''Ruth'', der vel allerede har givet navn til hendes tidligere roman. ''Sylvia’s Lovers'' er en historisk roman, der foregår i [[Hvalfanger (person)|hvalfangerbyen]] ''Whitby'' med [[Napoleonskrigene]]s berygtede presgangssystem som baggrund. På grund af sin spændende, stærkt vekslende handling hører den til hendes mest læste bøger; den rummer to af hendes smukkeste skikkelser, heltinden Sylvia og tjenestekarlen Kester.
Litteratur Historie Sprog